Тасма чополор

Тасма чополор – ылайланган мөңгү көлдөрүнүн тунушунан пайда болгон майда бүртүкчөлүү кум менен чопонун кезектешип жайгашкан кабатчалары. Кабатчалардагы чөкмөлөрдүн ар түрдүүлүгү жыл мезгилдерине байланыштуу. Жазында муздун эриши менен кум чөкмөсү, кыш мезгилинде көлдөгү ылайдын тунушунан чопо кабатчалары пайда болот. Кум менен чопо акырындык менен бири бирине өтүп, тасма чополордун бир жылдык кабатын түзөт. Жылдык кабатчалардын саны менен чөкмөлөрдүн канча убакытта пайда болгондугун аныктоого болот. 
Категория: Геология
Колдонулган адабияттар
 “Кыргызстан” улуттук энциклопедиясы: 6-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. 816 бет, илл. ISBN 978 9967-14-117 -9